# C. A. R. Hoare

Sir Charles Antony Richard Hoare FRS FREng (nascut l'11 de gener de 1934), conegut normalment com a Tony Hoare o C. A. R. Hoare, és un informàtic britànic. Va desenvolupar l'algorisme d'ordenació quicksort els anys 1959/1960. També va desenvolupar la lògica de Hoare per verificar la correctesa dels programes, i el llenguatge formal "processos comunicants seqüencials" (CSP) per especificar les interaccions de processos concurrents (inclòs el problema del sopar de filòsofs) i va inspirar el llenguatge de programació occam.

## Biografia

Va néixer a Colombo, Ceilan (ara Sri Lanka) de pares britànics. El seu pare era funcionari colonial i la seva mare era filla de l'amo d'una plantació de te. Hoare es va educar a Anglaterra en internats d'Oxford (Dragon School) i Canterbury (King's School). Després va estudiar Clàssiques i Filosofia ("Greats") al Merton College, de la Universitat d'Oxford. Quan es va llicenciar, el 1956 va fer el servei militar de 18 mesos a la Royal Navy, on va aprendre rus. Va tornar a la Universitat d'Oxford el 1958 per estudiar un postgraduat en Estadística, i allà va començar a programar ordinadors, aprenent Autocode. Després va anar a la Universitat Estatal de Moscou com a estudiant d'intercanvi del British Council, on va estudiar traducció automàtica amb Andrey Kolmogorov.
El 1960, va tornar de la Unió Soviètica i va començar a treballar a Elliott Brothers, Ltd, una petita empresa de fabricació d'ordinadors, on va implementar ALGOL 60 i va començar a desenvolupar algorismes importants. El 1968, va passar a treballar de professor d'Informàtica a la Queen's University de Belfast, i el 1977 va tornar a Oxford com a professor d'Informàtica per liderar el grup de recerca en programació al laboratori de computació d'Oxford (avui en dia, departament d'Informàtica de la Universitat). Ara n'és professor emèrit, i també és investigador principal a Microsoft Research de Cambridge, Anglaterra.
La feina més significativa de Hoare ha estat en les següents branques: els seus algorismes d'ordenació i selecció (Quicksort i Quickselect), la lògica de Hoare, el llenguatge formal processos comunicants seqüencials (CSP), que s'utilitza per especificar les interaccions entre processos concurrents, l'estructuració dels sistemes operatius utilitzant el concepte de monitor, i l'especificació axiomàtica dels llenguatges de programació.
El 1982, fou escollit Fellow of the Royal Society. El 2005, també fou escollit Fellow (FREng) de la Royal Academy of Engineering.

## Bibliografia

* O.-J. Dahl, E. W. Dijkstra i C. A. R. Hoare. Structured Programming. Academic Press, 1972. ISBN 0-12-200550-3. OCLC 23937947.
* C. A. R. Hoare (1985). Communicating Sequential Processes. Prentice Hall International Series in Computer Science. ISBN 978-0131532717 (hardback) or ISBN 978-0131532892 (paperback). (Available online at http://www.usingcsp.com/ in PDF format.)
* C. A. R. Hoare i M. J. C. Gordon. Mechanised Reasoning and Hardware Design. Prentice Hall International Series in Computer Science, 1992. ISBN 0-13-572405-8. OCLC 25712842.
* C. A. R. Hoare i He Jifeng. Unifying Theories of Programming. Prentice Hall International Series in Computer Science, 1998. ISBN 0-13-458761-8. OCLC 38199961.

## Referències

* 1 2 3 «List of Fellows». Arxivat de l'original el 2016-06-08. [Consulta: 21 febrer 2016].
* ↑ «Birthdays Jan 10». The Times [Londres], 10-01-2009 [Consulta: 9 gener 2010]. Arxivat 29 de juny 2011 a Wayback Machine.
* ↑ «El 1959, mentre estudiava traducció automàtica de llengües a Moscou, va inventar el conegut algorisme d'ordenació, "Quicksort."». Arxivat de l'original el 2015-04-03. [Consulta: 21 febrer 2016].
* ↑ Tony Hoare a la Biblioteca Digital de l'ACM
* ↑ Publicacions de C. A. R. Hoare indexades pel servidor de bibliografia de la Universitat de Trier
* ↑ Llista de publicacions Arxivat 2012-11-08 a Wayback Machine. a Microsoft AcademicSearch
* ↑ Shustek, L. «Interview: An interview with C.A.R. Hoare». Comm. ACM, 52, 3, 2009, pàg. 38–41. DOI: 10.1145/1467247.1467261.
* ↑ Hoare, C. A. R. «Monitors: An operating system structuring concept». Communications of the ACM, 17, 10, 1974, pàg. 549. DOI: 10.1145/355620.361161.
* ↑ Lean, Thomas. «Professor Sir Tony Hoare». National Life Stories: An Oral History of British Science. UK: British Library, 01-12-2011. [Consulta: 15 setembre 2014].
* 1 2 3 4 5 Merton College Register 1900-1964. Oxford: Basil Blackwell, 1964, p. 434.
* 1 2 Tony Hoare «My Early Days at Elliotts». Resurrection. Computer Conservation Society, Autumn 2009. ISSN: 0958-7403 [Consulta: 27 maig 2014].
* ↑ Bill Roscoe; Cliff Jones «1 Insight, inspiration and collaboration». A: Reflections on the Work of C.A.R. Hoare. Springer, 2010. ISBN 978-1-84882-911-4.
* ↑ C.A.R. Hoare «The emperor's old clothes» (PDF). Communications of the ACM, 24, 2, 2-1981, pàg. 5–83. DOI: 10.1145/358549.358561. ISSN: 0001-0782.
* ↑ Hoare, C. A. R. «The emperor's old clothes». Communications of the ACM, 24, 2, 1981, pàg. 75. DOI: 10.1145/358549.358561.
* ↑ «Preface to the ACM Turing Award lecture». Arxivat de l'original el 2016-03-03. [Consulta: 21 febrer 2016].
* ↑ ACM Turing Award citation Arxivat 2012-07-01 at Archive.is
* ↑ «Fellows». Royal Society. [Consulta: 20 novembre 2010].

## Enllaços externs

* Bowen, Jonathan (2006-09-08). «Oral History of Sir Antony Hoare». Hoare (Sir Antony, C.A.R.) Oral History, CHM Reference number: X3698.2007 (Computer History Museum). Consulta: 2014-04-18.
* Oral history interview with C. A. R. Hoare at Charles Babbage Institute, University of Minnesota, Minneapolis.
* L'article clàssic sobre monitors